laion/Wikipedia-Exotic huggingface dataset:
פארס חמוד פלאח

פארס פלאח (בערבית: فارس فلاح; נולד ב-12 במאי 1932) הוא שופט ישראלי, כיהן כסגן נשיא בית משפט השלום בעכו. פלאח הוא בן העדה הדרוזית והוא הראשון מבני העדה לשמש כשופט בישראל. פארס נולד בכפר סמיע בשנת 1932. בשנים 1953–1956 עבד כמורה בבית הספר עוספיה בכרמל. בשנת 1961 סיים את לימודי המשפטים בשלוחת האוניברסיטה העברית בחיפה. בשנת 1963 הוסמך כעורך דין. בשנים 1964–1969 שימש מנהל בתי הדין הדרוזיים. באוקטובר 1969 מונה לשופט בבית משפט השלום בעכו, כשהוא הדרוזי הראשון המתמנה למשרה מעין זו. ב-16 באוקטובר 1994 מונה לסגן נשיא בית משפט השלום. ב-12 ביוני 2002, בהגיעו לגיל 70, פרש לגמלאות. פרק זה לוקה בחסר. אנא תרמו לוויקיפדיה והשלימו אותו. פארס מילא תפקידים שונים בחיים החברתיים בישראל. בין השאר כיהן כיו"ר בית קדם המרכז הערבי-יהודי בעכו וראש האגודה למען האסיר. כיהן כיו"ר ועדת הפרס לספרות ערבית וממלא מקום יו"ר הנהלת יד לבנים הדרוזים. פארס הוא זוכה פרס "הלורד זיו" לפעלו לדו קיום יהודי-ערבי משנת 1993. בנו של פאלח הוא השופט זאיד פלאח - שהיה השופט הצבאי הראשון מבני העדה הדרוזית בישראל. זאיד פלאח מונה בהמשך, כאביו, לכהן כשופט בית משפט השלום. פלאח פארס חמוד באתר יד לבנים הדרוזים. פארס פלאח, באתר הרשות השופטת טכס חלוקת תעודות באוניברסיטת תל אביב, חרות, 25 באפריל 1961 התמנה שופט שלום דרוזי בעכו, דבר, 13 באוקטובר 1969 יואל דר, שופט שלום דרוזי ראשון, דבר, 21 באוקטובר 1969 יפה ברנס, שופט בן שופט, באתר ynet, 17 ביוני 2002
אנדרי זינקה

אנדרי זינקה (ברומנית: Andrei Zincă, נולד בבוקרשט, רומניה ב-5 בפברואר 1955) הוא במאי קולנוע יהודי אמריקאי - רומני, בנו של חאראלמב זינקה. אנדרי זינקה, בוגר המכון לאמנות תיאטרלית ופילמוגרפיה על שם יון לוקה קאראג'אלה, התחיל את הקריירה שלו במערכת הטלוויזיה הרומנית, הן כמפיק והן כבמאי. בשנת 1982, היגר לדרום אמריקה, שם התמחה בטלנובלות. משנת 1988 התיישב במיאמי, ארצות הברית, מקום בו הקים חברה להפקת תוכניות טלוויזיה. הוא היה הבמאי של הטלנובלה האמריקאית הראשונה, "Miami Sands". אנדרי זינקה, במסד הנתונים הקולנועיים IMDb (באנגלית) ריאיון עיתונאי עם אנדרי זינקה על משפחתו (ברומנית) אתר הכולל תמונות של זינקה (ברומנית)
רבי מאיר בעל הנס

רבי מאיר בעל הנס הוא כינויו של עושה נפלאות הקבור בטבריה. הכינוי מופיע החל מהמאה ה-18, ובאופן מסורתי מקובל לזהות אותו עם התנא רבי מאיר, אך יש השוללים זיהוי זה. קברו, קבר רבי מאיר בעל הנס, הוא מוקד עלייה לרגל. האזכור הראשוני לאדם זה מופיע בספר יחוס צדיקים (דף יז.) שנדפס במנטובה בה'שכ"א. המקור הראשון המקשר אותו לתנא רבי מאיר הוא בספר כתר שם טוב שנדפס בתקנ"ד. הייחוס המסורתי של הקבר לתנא רבי מאיר מבוסס על סיפור בתלמוד על נס שנעשה לתנא רבי מאיר, לפיו חיילים רומאיים שרדפו אחריו הוכו בסנוורים; הוא הבטיח לסוהר ששחרר את גיסתו מבית בושת, בו הוחזקה על ידי הרומאים כעונש, שיינצל אם יאמר "אלהא דמאיר ענני" והבטחתו התקיימה. רבי יחיאל היילפרין בספר סדר הדורות מצטט מחבר המזכיר את רבי מאיר בעל הנס וכותב "לא ידעתי מיהו". לעומת זאת, לדעת הרב ראובן מרגליות ואחרים אין רבי מאיר בעל הנס זהה עם רבי מאיר, לאור העובדה שמצייני הקברות בארץ ישראל ציינו גם את קבר התנא רבי מאיר וגם את קבר רבי מאיר בעל הנס. לדעת מרגליות, למעשה כלל לא היה תנא בכינוי כזה, ואין הוא אלא אגדה בעלמא. לדעתו, מקור האגדה על "רבי מאיר בעל הנס" נעוץ בעלייתו ארצה של הרמב"ן ופעולתו ליישוב הארץ ולאחזקת תלמידי חכמים. הוא משער שהיו אז קופות צדקה על שמו של הרמב"ן, וכאשר הגיעו ארצה בתקופה מאוחרת יותר מצאו את השם "קופות רמב"ן" ופתחו את ראשי התיבות בטעות כ"רבי מאיר בעל נס", וקראו על שם זה את קופות הצדקה. יעקב ליפשיץ מספר על הקופה ואומר ש"קראו לצדקה הזו על שם איש חסיד וקדוש... שהיה מפורסם בניסים ועל כן קראוהו רבי מאיר בעל הנס. בשל סיפור הנס המוזכר בתלמוד שהובא לעיל, התפתחה אמונה עממית כי רבי מאיר הבטיח ישועות לכל מי שינדב צדקה לעניי ארץ ישראל לעילוי נשמתו. על כן, ישנם רבים שהולכים להתפלל בציוּן הנחשב לקברו, ותורמים כסף לצדקה. בפרט בי"ד באייר, פסח שני, נוצר מנהג לפקוד את קברו של רבי מאיר ולתת צדקה. מנהג זה החל לראשונה בשנת תרכ"ז (1867), אז הוקם בניין על קברו. לפי המנהג, בשעת נתינת הצדקה אומרים את ביטוי התפילה המופיע בסיפור התלמודי על הנס של רבי מאיר: "אלהא דמאיר עננו". קהילות רבות אף החזיקו, ומחזיקות עד היום, "קופת צדקת רבי מאיר בעל הנס", המפורסמות והגדולות שביניהן הן: כולל ווהלין רבי מאיר בעל הנס סלאנט - להחזקת עניי ארץ ישראל כולל שומרי החומות - ליוצאי הונגריה כולל חבת ירושלים - ליוצאי גליציה כולל חב"ד - להחזקת עניי ארץ ישראל כולל אהבת ציון - ליוצאי זיבנבירגן (טרנסילבניה) כולל פולין - ליוצאי פולין שד"רים קבר רבי מאיר בעל הנס הרב ראובן מרגליות, ר' מאיר בעל נס, לחקר שמות וכינויים בתלמוד, ירושלים תש"ך, עמ' כ"ה הרב ישעיה מילר, "לא ידעתי כוונתו" - על ר' מאיר בעל הנס בגוש חלב, וקבר ר' מאיר בטבריה, אור ישראל חוברת נ"ד, טבת תשס"ט, עמ' רל"ג-רל"ו קופת רבי מאיר בעל הנס, גבול עולם, חוברת מכתבי תמיכה ב"קופת רבי מאיר בעל הנס", ירושלים, תרס"ג / 1903, באתר היברובוקס הספר לקריאה באתר הספרייה הלאומית תלמוד בבלי, מסכת עבודה זרה, דף י"ח, עמוד א' ר' יחיאל היילפרין, סדר הדורות, חלק ב ערך אבטולמוס מאיר בעל הנס, ב"אנציקלופדיה יהודית" באתר "דעת" ראובן מרגליות, בספרו "שמות וכינויים בתלמוד". יעקב ליפשיץ, זכרון יעקב, חלק ב עמ' 30 חיים סיימונס, עליה לקברי צדיקים בחודש אייר, 'סיני' קח, עמ' 14.
נעלי DC

נעלי DC (באנגלית: DC Shoes) היא חברת הנעלה אמריקאית שמושבה בויסטה שבקליפורניה. החברה נוסדה ביוני 1994 ומתמחה בייצור נעלי סקייטבורד, מגפי סנואובורד וביגוד. החברה מייצרת נעליים לכל סוגי הספורט האתגרי, ביניהם סקייטבורדינג, סנואובורדינג, אופני BMX, מוטוקרוס, מרוצי ראלי וגלישת גלים, לגברים ונשים בגילאים שונים. ב-10 במרץ 2004 נרכשה החברה על ידי חברת קוויקסילבר. מדיה וקבצים בנושא נעלי DC בוויקישיתוף אתר האינטרנט הרשמי של נעלי DC נעלי DC, ברשת החברתית אקס (טוויטר) נעלי DC, סרטונים בערוץ היוטיוב ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
טלפון חירום מובנה ברכב

טלפון חירום מובנה ברכב הוא מערכת טלמטיקה שנועדה לזהות באופן אוטומטי כל פגיעה ברכב, ובפרט מקרים של תאונת דרכים, באמצעות חיישני תאונה. במקרה כזה, נוצרת מיידית, במתכונת אינטרקום, שיחה למוקד חירום העומד בקשר עם כוחות ההצלה. מוקד החירום מסוגל לספק לכוחות ההצלה את מיקומו המדויק וכיון הנסיעה של הרכב בעזרת GPS המותקן ברכב ולברר את מצב הנוסעים ברכב באמצעות שיחה עמם. רוב מערכות טלפון החירום המובנה ברכב הקיימות כיום משלבות שירותי הצלה במקרה של תאונת דרכים ולחצן מצוקה המאפשר לנהג או לנוסעים ברכב ליצור קשר עם מוקד החירום במקרה של מצוקה בריאותית או ביטחונית, שירותי מידע ושירותים כמו אבחון מרחוק. באפריל 2018 נכנסה מערכת ה-ECALL כחובה בכל רכב המבקש תקינה אירופאית ולכן יותר ויותר רכבים המגיעים לישראל מצוידים במערכת הנ״ל כ OEM . ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
נעלי גלוב

נעלי גלוב (באנגלית: Globe Shoes) היא חברת הנעלה המייצרת נעליים להחלקה על סקייטבורד וגלישת גלים. החברה נוסדה במלבורן, אוסטרליה, בשנת 1994 על ידי מחליקי הסקייטבורד המקצועיים לשעבר, מאט, סטיבן ופיטר היל. חברת גלוב מורכבת מעיצוב נעליים בשיתוף פעולה עם מחליקי סקייטבורד מקצוענים. גלוב נותנת חסות לאירועים במסגרת משחקי האקסטרים, ה-X Games. משרדיה הראשיים של החברה העולמית ממוקמים במלבורן, אוסטרליה ובאל סגונדו, ארצות הברית. אתר האינטרנט הרשמי של נעלי גלוב Globe International Annual Report 2017 (PDF). Melbourne: Globe International Ltd. 22 בספטמבר 2017. p. 25. נבדק ב-4 באוקטובר 2017. {{cite book}}: (עזרה) "ABOUT". Globe International. Melbourne, Australia. נבדק ב-20 בינואר 2023. {{cite web}}: (עזרה) ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
החברה הגבוהה

האם התכוונתם ל... המעמד העליון בחברה החברה הגבוהה (סדרת טלוויזיה) – סדרת דרמה בריטית ששודרה במקור בערוץ Sky1 בין השנים 2003 ל-2005 החברה הגבוהה (סרט) – סרט קולנוע מ-1956 בכיכובם של פרנק סינטרה וגרייס קלי
מחשב צלילה

מחשב צלילה הוא כלי שימושי עבור הצולל. תפקידו של מחשב זה הוא הצגת נתונים לצולל בזמן-אמת. בעזרת מחשב הצלילה ניתן לתכנן את הצלילה הבאה על-סמך צלילות קודמות ולהתייחס למגבלות הזמן והעומק המרביים המותרים. בזכות היכולת של המחשב לנתח ולהציג את הנתונים בזמן-אמת הצולל יכול לתכנן המשך הצלילה והגנה מפני סכנות צלילה אם חרג מהתוכנית המקורית של הצלילה. דוגמה לכך היא על ידי התרעה אם הצולל מסתכן בכך שהוא עולה במהירות גבוהה מהמותר (כעשרה מטרים לדקה), או עומד לחרוג מטבלאות הדקומפרסיה. כמו כן, המחשב פועל גם בשעת מנוחת הצולל, מחוץ למים, מעדכן תמידית את נתוני הדקומפרסיה של הצולל כך שאם הצולל ירצה להיכנס למים לפני שהסתיימה תקופת המנוחה המינימלית - המחשב יתריע על כך. היות שהמחשב שומר את נתוני הצלילות הקודמות ומשמש ככלי עזר בתכנון צלילות עתידיות הוא נחשב ככלי אישי ולא ניתן להעביר אותו מצולל לצולל אלא אם עברו 24 שעות מהצלילה האחרונה בה שימש המחשב. במקרה של תאונת צלילה המחשב מאפשר לעקוב אחר נתוני הצלילה והמנוחה של הצולל. המחשבים נבדלים במתן פרמטרים עבור הצולל, הפרמטר המרכזי הוא עומק הצולל וזמן צלילה עם זאת קיימים במחשב הצלילה נוסחאות המאפשרות חישובי טבלאות דקומפרסיה. כמו כן במחשבים מסוימים מתבצעים חישובים נוספים המושפעים מגזים נוספים, כגון חמצן והליום. ישנם מחשבי צלילה המתחברים למכל הצלילה, כך יכול הצולל לדעת כמה אוויר נשאר לו על פי הלחץ במכל ומהי צריכת האוויר של הצולל. ערך זה הוא קצרמר בנושא ספורט ובנושא טכנולוגיה. אתם מוזמנים לתרום לוויקיפדיה ולהרחיב אותו.
יניב פולישוק

יניב (פולי) פולישוק (נולד ב-27 ביוני 1969) הוא שחקן, כוכב ילדים, תסריטאי וקומיקאי ישראלי. הוא ידוע בעיקר בשל גילום דמותו של גרי מנדלבאום ב"הפיג'מות" וב"מנדלבאום בלש פרטי" וכאחד מיוצריה ושחקניה של "סברי מרנן". פולישוק נולד בפתח תקווה ולמד בתיכון ברנר פתח תקווה. הוא אחיין של חברת הכנסת לשעבר מלי פולישוק-בלוך. לאחר שירותו הצבאי עבד כצלם חתונות ולמד משחק בבית צבי. בשנת 1995 התארח בסדרה "פרפר נחמד". בשנת 1996 השתתף פולישוק במופע הילדים "הממלכה הקסומה של הוגו". בשנת 1998 שיחק בהצגת הילדים "אלאדין ומנורת הקסמים". בתחילת שנות האלפיים השתתף כאורח בסדרה שמש. ב-2002 שיחק בסדרת הטלוויזיה "שחר" בתפקיד המורה לספורט שרון שניידר. בשנת 2004 שיחק תפקיד אורח (לכמה פרקים) בסדרה "השיר שלנו" בתור יותם, החוקר הפרטי שגבעון שכר. משנת 2003 עד שנת 2015 השתתף פולישוק בסדרה "הפיג'מות" וגילם את דמותו של גרי מנדלבאום - בעל מסעדה כושלת בשם "המבורגרי". בשנת 2009 החל לגלם את הדמות, והפעם כדמות הראשית, בסדרת הבת "מנדלבאום בלש פרטי". כן המשיך בגילום הדמות גם בסדרות הבת הנוספות של "הפיג'מות": "הפיג'מות בקפה קר סול" ו"הפיג׳מות במופע של דובל'ה". בשנת 2005 השתתף פולישוק בפסטיגל "גיבורי על" בתפקיד מנהל בית הספר. באותה שנה שיחק בסדרה "השמיניה" בתפקיד עו"ד חלבי. בשנת 2007 שיחק פולישוק בתפקיד קבוע בסדרת המדע בדיוני "הנפילים" בתפקיד אסף חן, סגן קצין האבטחה. בשנת 2010 שיחק בתוכנית "מה בכריש?" בתפקיד טוסיה, כרוז האונייה והעבד של גבי, הקפטנית של האונייה (בגילומה של יעל עמית). בשנת 2011 יצר יחד עם רובי דואניאס את הסדרה "סברי מרנן" שמשודרת בקשת 12, ומאז הוא אף מגלם בה את איתמר רוזן. באותה שנה השתתף בתוכניות "הפרויקט הירוק" של HOT, התארח בתוכנית "סבבבנט", ובתוכנית "המקום האמיתי" בערוץ הילדים. בשנת 2013 יצר וכתב יחד עם רובי דואניאס וימית סול את הסדרה "משפחה שולטת", שעלתה בשנת 2014, ואף התארח בה בעונה הרביעית. בשנת 2016 השתתף בספיישל הטלוויזיוני "התכנית" בערוץ הראשון. בשנת 2021 החל לשחק במחזמר "התחנה" בתיאטרון חיפה. בשנת 2022 החל לשחק בהצגה "משוגע עליה" בתיאטרון הבימה ובקומדיה "אני פה בגלל אשתי" בתיאטרון העברי. פולישוק רווק, אל־הורי ומתגורר בתל אביב. יניב פולישוק, ברשת החברתית פייסבוק יניב פולישוק, ברשת החברתית אינסטגרם יניב פולישוק, במיזם "אישים" לתיעוד היצירה הישראלית יניב פולישוק, במסד הנתונים הקולנועיים IMDb (באנגלית) יניב פולישוק, באתר "אידיבי", מאגר הידע העברי לקולנוע ישראלי ועולמי יניב פולישוק, בארכיון הבימה שרי מקובר, שחר של יום חדש, באתר nrg‏, 11 בפברואר 2002 חגית גינזבורג, אני, יניב פולישוק, באתר ynet, 22 באוקטובר 2008 כרמית ספיר ויץ, הנשק הסודי: יניב פולישוק מתרוצץ בין הטלוויזיה לבמה, באתר nrg‏, 19 בדצמבר 2011 שיר זיו, יניב פולישוק: "אני לא מרגיש שאני חייב לעשות ילדים כי צריך או כי לכולם יש", באתר ישראל היום, 30 בדצמבר 2021 שיר זיו, יניב פולישוק: "אני לא מרגיש שאני חייב לעשות ילדים כי צריך או כי לכולם יש", באתר ישראל היום, 30 בדצמבר 2021
אדני בזק

אֲדֹנִי בֶזֶק היה המלך ששלט בעיר הקדומה בזק והמלך הנוכרי הראשון אותו הרגו בני ישראל לאחר מות יהושע. שמו, אדֹני בזק, מראה על שליטתו בבזק, כמו אדני צדק (ספר יהושע, פרק י', פסוק א'). בתנ"ך, נכתב על פרשת כיבוש העיר בזק על ידי בני יהודה כך: וַיַּעַל יְהוּדָה וַיִּתֵּן ה' אֶת הַכְּנַעֲנִי וְהַפְּרִזִּי בְּיָדָם וַיַּכּוּם בְּבֶזֶק עֲשֶׂרֶת אֲלָפִים אִישׁ. וַיִּמְצְאוּ אֶת אֲדֹנִי בֶזֶק בְּבֶזֶק וַיִּלָּחֲמוּ בּוֹ וַיַּכּוּ אֶת הַכְּנַעֲנִי וְאֶת הַפְּרִזִּי. וַיָּנָס אֲדֹנִי בֶזֶק וַיִּרְדְּפוּ אַחֲרָיו וַיֹּאחֲזוּ אֹתוֹ וַיְקַצְּצוּ אֶת בְּהֹנוֹת יָדָיו וְרַגְלָיו. וַיֹּאמֶר אֲדֹנִי בֶזֶק: שִׁבְעִים מְלָכִים, בְּהֹנוֹת יְדֵיהֶם וְרַגְלֵיהֶם מְקֻצָּצִים, הָיוּ מְלַקְּטִים תַּחַת שֻׁלְחָנִי, כַּאֲשֶׁר עָשִׂיתִי כֵּן שִׁלַּם לִי אֱלֹהִים, וַיְבִיאֻהוּ יְרוּשָׁלַ‍ִם וַיָּמָת שָׁם. — ספר שופטים, פרק א', פסוקים ד'–ז' בני יהודה עלו להילחם בכנעני ובפריזי, וכבשו את בזק והרגו את אנשיה כפי שצוו במחיית שבעה עממין. הם תפסו את מלך בזק, ועינו אותו על ידי קיצוץ בהונות ידיו ורגליו. מעשה אכזרי זה הוא גמולו של אדני בזק בעיקרון מידה כנגד מידה, שכן על פי הכתוב אדני בזק בעצמו מעיד שקצץ בהונות רגליהם של שבעים מלכים, וכעת ה' משלם כגמולו. הם השאירו אותו בחיים (המנהג היה שהשארת המלך של האויב בחיים מעיד על ניצחון במלחמה) ולוקחים אותו לירושלים משום שזה המקום הבא שהם עלו לכבוש, ורק שם אדני בזק מת. הוא בעצמו, אדני בזק, מספר שהוא קצץ בהונות לשבעים מלכים וכעת ה' משלם את גמולו. הסופר והמחזאי ניסים אלוני כתב סיפור קצר על המלך אדני בזק והמלכים קצוצי האצבעות. מדיה וקבצים בנושא אדני בזק בוויקישיתוף אירוע זה במאגר ספרות הקודש, סנונית אנציקלופדיה מקראית כרך א', עמוד 113 ”שִׁבְעִים מְלָכִים, בְּהֹנוֹת יְדֵיהֶם וְרַגְלֵיהֶם מְקֻצָּצִים, הָיוּ מְלַקְּטִים תַּחַת שֻׁלְחָנִי” ”כַּאֲשֶׁר עָשִׂיתִי – כֵּן שִׁלַּם לִי אֱלֹהִים” סיפורם של אדוני בזק והמלכים קצוצי האצבע, מוסף "משא", "למרחב", 27 באפריל 1956, באתר מגזין "יקום תרבות"
האימפריה של ניקאה

האימפריה של ניקאה (טורקית İznik İmparatorluğu - "איזניק אימפראטורלואו", יוונית Αυτοκρατορία της Νίκαιας - "אפטוקראטוריה ניסניקאס") הייתה הגדולה מבין שלוש המדינות היווניות אשר קמו על חורבותיה של האימפריה הביזנטית לאחר נפילת קונסטנטינופול במסע הצלב הרביעי ב-1204. האימפריה התקיימה עד שנת 1261 עת הוחלפה באימפריה הביזנטית המתחדשת, ובירתה הייתה בעיר ניקאה שלחופי ים השיש (כיום איזניק בטורקיה). עם נפילתה של קונסטנטינופול לידי הצלבנים בהנהגת ונציה ב-1204, קמו שלוש ישויות יווניות עצמאיות על הריסותיה של האימפריה הביזנטית - האימפריה של ניקאה במערב אסיה הקטנה, האימפריה של טרפזונטס בצפונה, ודספוטט אפירוס (Δεσποτάτο της Ηπείρου) לאורך חופו המזרחי של הים היוני. קונסטנטינופול עצמה, יחד עם צפון מערבה של אסיה הקטנה, תראקיה ומרבית שטחיה של יוון המודרנית, היו לחלק מהמדינה הצלבנית שנודעה כאימפריה הלטינית. תאודורוס הראשון לסקריס שהיה נשוי לבתו של הקיסר הביזנטי אלכסיוס השלישי נמלט מקונסטנטינופול, וב-1206 הכריז על עצמו כ"קיסר ניקאה" וייסד את השושלת הלסקרנית. האימפריה של ניקאה הייתה הגדולה מבין שלוש המדינות היורשות של האימפריה הביזנטית החרבה, והקרובה ביותר אל בירתה. האימפריה הייתה מעורבת במאבקים מתמשכים ובבריתות שונות עם כל שכניה - האימפריה הלטינית, האימפריה של טרפזונטס, סולטנות רום הסלג'וקית שממזרח לה ועם הבולגרים, אך במהלך העשור השלישי של המאה ה-13 הצליח יוחנן השלישי, יורשו של תאודורוס, להרחיב את תחום שלטונו עד לים האגאי. פלישת המונגולים לאסיה הקטנה ב-1242, הטיבה עם האימפריה וחיסלה את כוחם של הסלג'וקים אשר איימו עליה ממזרח ואף נגסו משטחה מיד לאחר הקמתה. בנסיבות אלה יכלה האימפריה של ניקאה לרכז את מאמציה בכיבוש שטחיה של האימפריה הלטינית, ויוחנן השלישי התמיד בכך עד מותו ב-1245. ביולי 1261 חברה האימפריה של ניקאה לג'נובה ותקפה את העיר קונסטנטינופול עצמה לאחר תכנון מדוקדק ותוך שהיא מנצלת את היעדרו של רוב הצבא הלטיני. קיסר ניקאה מיכאל השמיני שכנע את שומרי העיר לפתוח בפניו את שערי העיר, ולאחר שהשיג את מבוקשו נכנס לתוכה ושרף את הרובע הוונציאני, וזאת הן בשל היריבות ששררה בין האחרונה לבין ג'נובה, והן בשל אחריותה של ונציה לנפילת העיר במסע הצלב הרביעי ב-1204. לאחר מספר שבועות השיב מיכאל השמיני את האימפריה הביזנטית על כנה והוכרז לקיסר מיכאל השמיני פלאולוגוס. היישות הקרויה "האימפריה של ניקאה" חדלה להתקיים בשמה זה, והאימפריה הביזנטית המחודשת הצליחה להחזיק מעמד עד כיבושה הסופי בידי העות'מאנים ב-1453. מדיה וקבצים בנושא האימפריה של ניקאה בוויקישיתוף האימפריה של ניקאה, באתר אנציקלופדיה בריטניקה (באנגלית) האימפריה של ניקאה, באתר אנציקלופדיית ההיסטוריה העולמית (באנגלית)
איזולירבנד

האם התכוונתם ל... סרט בידוד איזולירבנד (להקה)
סגה מגה דרייב

סגה מגה דרייב (באנגלית: Sega Mega Drive) אשר ידועה באמריקה בשם סגה ג'נסיס (Sega Genesis) היא קונסולת משחקים של חברת סגה שיוצרה לראשונה ביפן בסוף שנות השמונים. הקונסולה נמכרה תחת השם "סגה ג'נסיס" בצפון אמריקה, משום שחברת סגה לא הצליחו להשיג את זכויות היוצרים לשם "מגה דרייב" באזור זה. הקונסולה משתייכת למשפחת הקונסולות מהדור הרביעי. המתחרה העיקרית של המגה דרייב הייתה קונסולת הסופר נינטנדו. מבין המשחקים הבולטים שיצאו לקונסולה ניתן למנות את סוניק הקיפוד (1+2), Wonder Boy, מורטל קומבט, סטריט פייטר ו-James Pond 2. מדיה וקבצים בנושא סגה מגה דרייב בוויקישיתוף יחידות שנמכרו 39.70 מיליון ארצות הברית 20 מיליון יפן 4.30 מיליון אירופה 6.90 מיליון אחרים: 3.50 מיליון (אחרים אסיה, אוסטרליה, etc.) Tec Toy: 2 מיליון (ברזיל מתאריך 31 אוגוסט 2005) Majesco: 2 מיליון Sega Nomad: 1 מיליון Pricey. "Mega Drive sales figures - an update". נבדק ב-2010-01-02. Stephanie Strom. "Sega Enterprises Pulls Its Saturn Video Console From the U.S. Market". נבדק ב-2010-01-02. Mr. Saturn. "Mega Drive/Genesis/Nomad History" (בגרמנית). נבדק ב-2010-01-02. Alucard em Quarta-feira (2005-08-31). "A História do Mega Drive" (בפורטוגזית). gamehall.uol.com.br. אורכב מ-המקור ב-2015-09-27. נבדק ב-2008-03-06. Blake Snow (2007-07-30). "The 10 Worst-Selling Handhelds of All Time". GamePro.com. נבדק ב-2010-01-02. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
אם-אז

אם-אז או קַשָּׁר הגרירה או אימפליקציה מטריאלית הוא קשר לוגי בלוגיקה מתמטית, שמסומן באמצעות → {\displaystyle \to } . הקשר יוצר משני פסוקים, המסומנים ב- p , q {\displaystyle p,q} , פסוק חדש עם קשר ביניהם p → q {\displaystyle p\to q} . הפסוק הראשון ( p {\displaystyle p} ) נקרא רישא ובו מופיע התנאי. שם נוסף הוא פותח. הפסוק השני ( q {\displaystyle q} ) נקרא סיפא ובו מוצגת התוצאה. שם נוסף הוא סוגר. "רישא" ו"סיפא" מקורם בארמית והם מקבילים בקירוב למונחים "ראשית" ו"סוף" בעברית. למשל, תנאי המורכב משני חלקים, כאשר הפותח הוא המרכיב א' והסוגר הוא מרכיב ב' יתבצע באופן הבא. אם נרצה לחלק את המשפט ” אם א' הוא אדם, אז א' הוא בן תמותה”, נוכל לטעון כי הפותח הוא המשפט "א' הוא אדם", ואילו הסוגר "א' הוא בן תמותה". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טבלת אמת היא טבלה שמייצגת את כל הערכים האפשריים שטענה מסוימת יכולה לקבל, בין אם שקר ובין אם הוא אמת. היא מאפשרת לדעת מתי טיעון הוא תקף ומתי כשל. אם כן, טבלת אמת עבור הקשר "אם-אז" ( p → q {\displaystyle p\to q} ) תראה באופן הבא, כאשר T מייצג "אמת" (True) ו-F מייצג "שקר" (False): בשפה הטבעית רגילים ליחס לקשר הגרירה משמעות של סיבה ותוצאה: ”וְאִם־בְּזֹאת, לֹא תִשְׁמְעוּ לִי; וַהֲלַכְתֶּם עִמִּי בְּקֶרִי [אז] וְהָלַכְתִּי עִמָּכֶם בַּחֲמַת־קֶרִי; וְיִסַּרְתִּי אֶתְכֶם אַף־אָנִי, שֶׁבַע עַל־חַטֹּאתֵיכֶם” (ויקרא, פרק כ"ו, פס' כ"ח-כ"ט). ואולם, מבחינה לוגית ערך האמת של פסוק התנאי תלוי רק בערכי האמת של שני המרכיבים, ולא ביחס הסיבתי ביניהם. לפיכך, תוצאה המצביעה על כשל נגרמת כאשר התנאים מתקיימים, ואילו התוצאה אינה מתקיימת (אפשרות 2 בטבלת האמת). למשל "אם יורד גשם אנחנו נרטבים". אם אכן יורד גשם ואנחנו לא נרטבים סימן שיש כשל בהגדרה. תוצאה תקפה תתקיים כשאר הפסוק הוא בעל ערך "אמת" אם התוצאה אמיתית, או אם התנאי שקרי. דוגמה לאפשרות 1: "אם העגבניות אדומות אז הן בשלות". מאחר ששני הקלטים הם פסוקי אמת, אזי התוצאה חייבת להיות אמת. דוגמה לאפשרות 3: "כל מספר ראשוני המתחלק ב-6, מסתיים בספרה 9". הטענה נכונה, מכיוון שאין ראשוניים שמתחלקים ב-6. כאשר התנאי לעולם לא מתקיים, הטענה נקראת נכונה באופן ריק משום שהיא עוסקת באובייקטים שאינם קיימים. דוגמה לאפשרות 4: אם הפסוק, "אם צבע השמים ירוק אז אבטיחים צומחים על עצים" שקרי בכולו אזי התוצאה היא תקפה, כלומר אם השמים לא ירוקים, אז האבטיחים לא צומחים על עצים ולכן מדובר על תוצאה אמת. טענה מהצורה "אם A אז B" נקראת טענה פוזיטיבית. הטענה תקפה, כאמור, אם כל אימת שמתקיים A מתקיים גם B. הטענה אינה תקפה אם A מתקיים ו-B אינו מתקיים. זוהי, אם כך, השלילה הלוגית של "אם A אז B":‏ "A אבל לא B". מלבד פעולת השלילה, מקובלות בלוגיקה גם פעולות אחרות, המביאות לטענות שאינן שקולות לטענה הפוזיטיבית. כאשר משנים את מיקום המשתנים, "אם B אז A", מדובר על הטענה המנוגדת (converse) לטענה המקורית. טענה זו אינה נובעת מן הטענה הפוזיטיבית. המעבר מן הטענה הפוזיטיבית (כל ההתחלות קשות) לטענה המנוגדת (רק ההתחלות קשות) היא כשל לוגי נפוץ. הטענה ההיפוכית (inverse) לטענה פוזיטיבית היא "אם לא A אז לא B". כלומר שלילת כל הגורמים. גם כאן, הטענה ההיפוכית אינה נובעת מהטענה הפוזיטיבית. "אם לא B אז לא A" היא הטענה הקונטרה-פוזיטיבית. טענה זו שקולה לטענה הפוזיטיבית "אם A אז B". היסק הכחשת הפותח אישור הסוגר מודוס פוננס מודוס טולנס מדיה וקבצים בנושא אם-אז בוויקישיתוף אם-אז, באתר MathWorld (באנגלית)
מחלקת התחבורה של ארצות הברית

מחלקת התחבורה של ארצות הברית (באנגלית: United States Department of Transportation, בקיצור: DOT) היא מחלקה בקבינט של הממשל הפדרלי של ארצות הברית המטפלת בנושאי תחבורה. היא נוסדה באמצעות חוק של הקונגרס ב-15 באוקטובר 1966, והחלה לפעול ב-1 באפריל 1967. בראש המחלקה עומד מזכיר התחבורה של ארצות הברית. מטרתה של המחלקה היא "לשרת את ארצות הברית על ידי הבטחת מערכת תחבורה מהירה, בטוחה, יעילה, נגישה ונוחה שתתאים לצרכים הלאומיים החיוניים ותגביר את איכות החיים של תושבי ארצות הברית, היום ובעתיד". במספר תחומים, כגון תעופה ומסילות רכבת, הממשלה הפדרלית שולטת באופן מוחלט כתוצאה מכוח הנתון לה לפי סעיף המסחר שבחוקה והיא שתלטה על כל רמות הבקרה ברמה המדינתית וברמה המקומית. אולם, באופן מסורתי, הבנייה והתחזוקה של כבישים מהירים וכבישים בין-מדינתיים נמצאים באחריות הממשלות המקומיות. הממשלה הפדרלית הגדילה את פעילותה במדיניות התחבורה על ידי העלאת המסים הפדרליים ומתן מענקים לממשלות של מדינות עבור פרויקטים ייחודיים, אולם באופן טכני, האחריות היומיומית לפרויקטים הללו היא של המדינות. באופן זה, מנהל הכבישים המהירים הפדרלי ומנהל המעבר הפדרלי לא בונים ומתפעלים את הדרכים באופן ישיר; הם קיימים רק על מנת לתת מענקים למדינות ולהבטיח שהמענקים ינוצלו בצורה שתקדם את מדיניות התחבורה הלאומית. באופן טבעי, התלות ההולכת וגוברת של המדינות במענקים הפדרליים נתנה לממשלה הפדרלית כמות לא מבוטלת של שליטה עקיפה על מדיניות התחבורה של המדינות באמצעות סעיף המס וההוצאה שבחוקה. משרד מזכיר התחבורה של ארצות הברית (OST) משרד המפקח הכללי (OIG) מנהל התעופה הפדרלי (FAA) מנהל הכבישים המהירים הפדרלי (FHWA) מנהל מסילות הרכבת הפדרלי (FRA) מנהל התעבורה הפדרלי (FTA) מנהל הימים (MARAD) מנהל בטיחות התובלה הפדרלי (FMCSA) מנהל הבטיחות בכבישים המהירים הפדרלי (NHTSA) מנהל המחקר והחידושים הטכנולוגיים (RITA) מנהל בטיחות חומרים וצינורות הנפט הפדרלי (PHMSA) איגוד סנט לורנס להתפתחות נתיבים ימיים (SLSDC) משמר החופים של ארצות הברית – הועבר למחלקה לביטחון המולדת ב-2003. מדיה וקבצים בנושא מחלקת התחבורה של ארצות הברית בוויקישיתוף אתר האינטרנט הרשמי של מחלקת התחבורה של ארצות הברית (באנגלית) מחלקת התחבורה של ארצות הברית, ברשת החברתית אקס (טוויטר) מחלקת התחבורה של ארצות הברית, ברשת החברתית אינסטגרם מחלקת התחבורה של ארצות הברית, סרטונים בערוץ היוטיוב אתר המחלקה הרשמי מחלקת התחבורה - משרד ההיסטוריון הודעות מטעם מחלקת התחבורה על דיונים ושינויי חקיקה מהרשומה הפדרלית RSS Feed מחלקת התחבורה של ארצות הברית, באתר אנציקלופדיה בריטניקה (באנגלית)
מסה מצומצמת

מסה מצומצמת היא גודל פיזיקלי המאפשר לנתח מתמטית בעיה רב-גופית כבעיית גוף אחד. במקום לחשב באופן מדויק את תנועתו של כל גוף בנפרד, נהוג להתייחס לגוף דמיוני בעל מסה מצומצמת. המסה המצומצמת x eq {\displaystyle x_{\text{eq}}} מחושבת לפי הנוסחה:   1 x eq = ∑ i = 1 n 1 x i = 1 x 1 + 1 x 2 + ⋯ + 1 x n   , {\displaystyle \ {1 \over x_{\text{eq}}}=\sum _{i=1}^{n}{1 \over x_{i}}={1 \over x_{1}}+{1 \over x_{2}}+\cdots +{1 \over x_{n}}\ ,} כאשר x i {\displaystyle x_{i}} הן מסות הגופים במערכת. הנוסחה שקולה לחלוטין לממוצע הרמוני בין מסות, עד כדי פקטור כפלי. במקרה של שני גופים, המסה המצומצמת מחושבת באופן הבא:   μ = m 1 m 2 m 1 + m 2 {\displaystyle \ \mu ={\frac {m_{1}m_{2}}{m_{1}+m_{2}}}} או   1 μ = 1 m 1 + 1 m 2 {\displaystyle \ {\frac {1}{\mu }}={\frac {1}{m_{1}}}+{\frac {1}{m_{2}}}} שימוש במסה המצומצמת מאפשר פתרון פשוט יותר של הבעיה הדו-גופית, הנפוצה בין היתר בחקר אסטרונומי ואסטרופיזיקלי של תנועת גרמי שמים תחת השפעת כוח הכבידה. ממוצע הרמוני מסה מצומצמת, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.